—Так атрымалася, што мінулым летам ён наведаў мяне акурат тады, калі я быў у Драгічыне. Барыс Эмільевіч правёў тут усю апошнюю дэкаду жніўня, быў на маім канцэрце ў Доме культуры, займаўся на раялі ў школе мастацтваў. Ён вельмі ўпадабаў нашы мясціны, і, развітваючыся, сказаў: “Я быў бы рады сюды яшчэ прыехаць”. Мне ўзгадаліся гэтыя словы, калі ідэя правесці конкурс-фестываль юных музыкантаў пачала набываць рэальныя абрысы, і я запрасіў яго ў якасці старшыні журы.